b'\n_START_ARTICLE_\nMaks Rupar\n_START_SECTION_\n\xc5\xbdivljenje\n_START_PARAGRAPH_\nRodil se je kot sedmi od petnajstih otrok. Gimnazijo je obiskoval na Ptuju in v Ljubljani. Vstopil je k lazaristom in leta 1933 prejel ma\xc5\xa1ni\xc5\xa1ko posve\xc4\x8denje.  V letih 1937 in 1938 je spremljal \xc5\xa1kofa Gnidovca v Makedoniji. Avgusta 1940 ga je beograjski nad\xc5\xa1kof dolo\xc4\x8dil za du\xc5\xa1nega pastirja katoli\xc5\xa1kih vernikov v Ravni Reki pri Smederevem. Ob nem\xc5\xa1ki okupaciji ni izrazil nasprotovanja nem\xc5\xa1kim zmagam, za kar so ga Mihajlovi\xc4\x87evi \xc4\x8detniki 8. avgusta 1941 odvedli v gozd, od koder se ni ve\xc4\x8d vrnil.'